Document ID: /roh_data/filtered/fineweb-2-filterrobots_roh.jsonl.gz/59127

La regenza grischuna ha dà glisch verda per renovar e sanar in lavuratori protegì a Poschiavo. I va per in project da l’uniun, Movimento. Quella maina a Poschiavo ina chasa da dimora, in lavuratori protegì ed in center da di per persunas cun impediments. Ils custs totals dal project muntan a bundant 1,4 milliuns francs. Il chantun sa participescha cun bundant 1,1 milliuns francs.
Tar l'edifizi sa tracti d'in bajetg da trais auzadas, bajegià il 1825 e renovà l'ultima giada il 1998. Uss è planisà da sanar a moda extendida e dad optimar las relaziuns dal spazi. En il center dal project actual stat schlargiament dal plaun sut il tetg. Entras quai duai dar dapli spazi per las structuras dal di. Plinavant vegn l'ascensur d'auzà per in'auzada, quai che lubescha che l'auzada sut il tetg è lura er acessibla senza problems. Er il stgaudament electric che chaschuna problems, duai vegnir remplazzà.
Ord l'archiv: